“นายกฯบัลแกเรีย” ติด “โควิด-19” พร้อมกักตัวแม้ไร้คำสั่ง หนุนป่วยสะสมเฉียด 3.8 หมื่นราย
"นายกฯบัลแกเรีย" ติด "โควิด-19" พร้อมกักตัวแม้ไร้คำสั่ง หนุนป่วยสะสมเฉียด 3.8 หมื่นราย
26 ต.ค. 2563

นายบอยโก โบริซอฟ นายกรัฐมนตรีบัลแกเรีย เปิดเผยผ่านเฟซบุ๊กส่วนตัวว่า ตนมีผลตรวจเชื้อไวรัสโควิด-19 เป็นบวก และขณะนี้กำลังกักตัวอยู่ที่บ้าน
“หลังการทดสอบปฏิกิริยาลูกโซ่พอลิเมอเรส (PCR) 2 ครั้งในวันนี้ ผลตรวจโรคโควิด-19 ของผมออกมาเป็นบวก ผมกำลังรักษาตัวอยู่ที่บ้านตามดุลยพินิจของแพทย์”
ส่วนเมื่อวันศุกร์ที่ผ่านมา นายนิโคเลย์ แนนคอฟ รัฐมนตรีช่วยกระทรวงการพัฒนาภูมิภาคและโยธาธิการของบัลแกเรีย ยืนยันว่าตนมีผลตรวจโรคโควิด-19 เป็นบวก โดยนายแนนคอฟมีประวัติติดต่อใกล้ชิดกับนายโบริซอฟ และ คิรีล แอนาเนฟ รัฐมนตรีกระทรวงการคลัง รวมถึง เดซิสลาวา ทาเนวา รัฐมนตรีกระทรวงเกษตร อาหาร และป่าไม้
ทั้งนี้ นายโบริซอฟเผยผ่านเฟซบุ๊กส่วนตัวว่าได้เลื่อนการประชุมและกิจกรรมสาธารณะทั้งหมดในช่วงนี้ออกไป แม้ไม่ต้องอยู่ภายใต้การกักกันตัวแล้วก็ตาม
ขณะที่สำนักข่าวซินหัวรายงานว่า ปัจจุบัน บัลแกเรียมีผู้ป่วยโรคโควิด-19 ทั้งหมด 37,562 ราย โดยมีผู้ป่วยเสียชีวิต 1,084 ราย